Zainab bint Ali

Sadat Zainab bint Ali (), myös: Zaynab (626–681) oli neljännen kalifin Ali ibn Abi Talibin ja Fatima Zahran eli profeetta Muhammedin tyttären tytär. Muhammed oli hänen äitinsä isoisä, ja näin Zainab kuului hänen talonväkeensä (, bait). Zainabista tuli uhrautumisen, vahvuuden ja uskollisuuden esikuva islamissa sekä sunnien että šiiojen keskuudessa. 

Kun Zainabin veli imaami Husain ibn Ali nousi Jazid ibn Muawijaa vastaan vuonna 680 (61 AH), Zainab seurasi häntä. Pelastettuaan veljenpoikansa, imaami Ali ibn Al-Husainin hengen, häntä alettiin kutsua Karbalan sankarittareksi (batala). Zainab kuoli vuonna 681, ja hänen moskeijansa sijaitsee Damaskoksessa Syyriassa. 

 Varhainen elämä 
Zainab oli Ali ibn Abi Talibin ja hänen vaimonsa Fatiman, Muhammedin tyttären kolmas lapsi. Lähteiden mukaan hän syntyi Medinassa viidentenä vuonna  Hidžrasta (keskiviikkona 5. Jumada Al-ula, 5 AH / 2. lokakuuta 626 juliaanisen kalenterin mukaan. On jonkin verran erimielisyyttä siitä, syntyikö hän Jumada Al-ulan viidentenä vai Shábanin ensimmäisenä päivänä islamilaisen kalenterin mukaan. Muhammed nimesi Zainabin samoin kuin hänen kaksi vanhinta veljeään, Al-Hasanin ja Al-Husainin. Kolme Alin tytärtä oli nimeltään Zainab, joten joskus häntä kutsutaan nimellä Zainab vanhempi.  

Äiti Fatima kuoli, kun Zainab oli seitsemän vuoden ikäinen. Tämän johdosta hänen on sanottu olleen hyvin läheinen veljiensä Al-Hasanin ja Al-Husainin kanssa. 

 Avioliitto ja perhe-elämä 
Zainab avioitui serkkunsa Abdullah ibn Ja'farin, Alin veljenpojan kanssa. Hän oli tunnettu avarakatseisuudestaan ja hyväntekeväisyydestään Medinassa, josta hän sai kutsumanimen Anteliaisuuden Valtameri (arab. Bahr-al-jud). Hän oli setänsä Alin vankka kannattaja sisällissodassa, mutta myöhemmin vetäytyi politiikasta.'Abd al-Razzaq al-Şan'āni Zainab ja Abdullah muuttivat Alin mukana Medinasta Kufaan, kun tämä tuli kalifiksi 37 AH (657/65/8) ja muutti pääkaupungin sinne. He saivat neljä poikaa: Ali, Aun, Muhammad ja Abbas, ja tyttären Umm Kulthum.
 Zainab ja Karbalan taistelu 

Alin kalifaatin aikana muslimimaailma oli jakaantunut. Karbalan taistelu syntyi vallanvaihdon kriisissä Muawija I:n kuoltua ja vallan siirryttyä Jazid I:lle. Kufassa asuvat Alin kannattajat olivat pyytäneet Alin poikaa al-Husainia muslimiyhteisön johtajaksi. Zainab ja suuri osa hänen perhekuntaansa seurasi hänen mukanaan. Husainin armeijan saapuessa asukkaat eivät liittyneetkään Husainin joukkoihin Jazid I:stä vastaan. Karbalan taistelussa Husain kuoli yhdessä noin seitsemänkymmenen sukulaisen ja kannattajan kanssa.

Kufan kuvernöörin Ubaid Allah ibn Zijadin tuomittua Zainabin veljenpojan Ali ibn Husain Zain al-Abidinin kuolemaan sanotaan Zainabin heittäytyneen hänen suojakseen. Al-Tabari kertoo, että Zainab huusi tällöin: "Oi Ibn Ziyad, olet vuodattanut tarpeeksi vertamme. Vannotan sinua Jumalan nimeen, jos tapat hänet, tapa myös minut." Ibn Ziyad säästi Ali Ibn Husainin hengen.Al-Tabari, 1999, s. 211  Myöhemmin Ali ibn Husayn Zayn al-Abidin tuli neljänneksi šiiaimaamiksi. Ainoa Karbalan taistelussa henkiin jäänyt Husainin poika oli siten tärkeä sukulinjan jatkumisen ja imaamien ketjun kannalta.

Zainab ja muut Husainin armeijan eloon jääneet, joista useimmat olivat naisia ja lapsia, marssitettiin Damaskokseen, Jazidin pääkaupunkiin, jossa heitä pidettiin vankeudessa. Vankeudessa Damaskoksessa Zainab järjesti ensimmäisen majlis-rituaalin Jazidin palatsissa surrakseen veljensä Husainin kuolemaa. Pinault, David. "Zaynab Bint 'Ali and the Place of the Women of the Households of the First Imams in Shi'ite Devotional Literature." Women in the Medieval Islamic World: Power, Patronage, and Piety. Ed. Gavin Hambly. New York: St. Martin's, 1998. 

 Viimeiset päivät 
Zainabin kuoleman täsmällinen päivämäärä ja paikka ei ole selvillä, mutta on todennäköistä, että hän kuoli vuonna 62 AH (681/682) noin kuusi kuukautta sen jälkeen, kun hän palasi Medinaan. Hänen kuolemansa vuosipäivä on joko 11. tai 21. Jumada al-Thani, 24. Safár tai 16. Dhu Al-Hijjah. Joidenkin mukaan hänen hautansa on Sayyidah Zainabin moskeijassa Sayyidah Zainabissa, Syyriassa. Useat sunnit uskovat hänen hautansa löytyvän Al-Sayedan Zainabin moskeijasta, joka sijaitsee Kairossa.

 Historiallisuus 
Zainab tunnetaan vain islamilaisesta perimätiedosta, jota koottiin 800-luvulta alkaen. Siksi ei ole varmaa, onko Zainab historiallinen henkilö.Ohlig, 2010, s. 7–14

 Katso myös 
 Muhammedin historiallisuus

 Lähteet 




 Viitteet 

Luokka:Vuonna 626 syntyneet
Luokka:Syntymävuosi tuntematon
Luokka:Muhammedin talonväki